Siden relanceringen af Alka Superligas officielle hjemmeside i februar 2016 har det været et udbredt ønske blandt vores brugere at få tilgang til det store arkiv af højdepunktsklip fra tidligere kampe.

Processen har taget lang tid, da flere tusinde videofiler skulle organiseres på ny, navngives korrekt og herefter uploades.

Første skridt er nu taget og det er nu muligt at gå helt tilbage til kampe i 2009 og se over 1.200 højdepunktsklip

Du kan finde frem højdepunkterne på to måder:

Filtrere ud for sæson

Vil du se højdepunkter fra en bestemt sæson, så kan du tilgå tidligere sæsoner under kampprogrammet og herefter vælge den ønskede sæson i venstre hjørne.

Filtrere ud for klub

På din favoritklub klubside her på Superliga.dk kan du under kampe gå tilbage i sæsonerne og kun se kampe for sin klub.

Generelt

Hvis der er højdepunkter tilgængelige til den ønskede kamp, så vil det fremgå med et ikon.

Vi arbejder løbende på at tilføje flere, men dette vil nok tage lidt tid. Indtil da, så har du over 1.200 højdepunktsklip at tygge dig igennem :-)

Skulle der være fejl med nogle af klippene, så meld det gerne til os her.